
Avaliku ürituse „Regati pidulik avamine” loa taotluse rahuldamine
1. Asjaolud ja menetluse käik

23.05.2008.a. esitas Narva Linnavalitsuse Kultuuriosakond Narva Linnavalitsuse Linnavara- ja Majandusametile avaliku ürituse loa taotluse. Narva Linnavalitsuse Kultuuriosakond kavandab viia läbi 15.06.2008.a. kellaajal 15.00-17.00 Narva linna üldkasutataval territooriumil avalikkusele suunatud ürituse „Regati pidulik avamine“. 
Piirivalveamet korraldab Narva jõel traditsiooniliselt juunikuus iga-aastase regati „Piirist piirini”. Nimetatud üritusega seoses toimub Jõe tänaval asuvas Narva sadamas regati pidulik avamine. Osavõtjate eeldatav arv on 200 inimest. Üritusel ei müüda alkohoolseid jooke ning üritusega ei kaasne kõrgendatud turvariski.
Tulenevalt ülaltoodust ning Narva Linnavolikogu 06.03.2008.a määrusest nr 18 „Avaliku korra eeskiri” taotleb Narva Linnavalitsuse Kultuuriosakond traditsioonilise kultuuriürituse „Narva Päevad 2008” korraldamiseks avaliku ürituse loa taotluse rahuldamist.
 
2. Õiguslikud alused

Kohaliku omavalitsuse korralduse seaduse § 30 lõige 1 punkti 4 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 06.03.2008.a. vastu võetud määruse nr 18 „Narva linna avaliku korra eeskiri” § 11 lõikes 1 sätestatule avaliku ürituse luba vormistatakse Narva Linnavalitsuse korraldusena, millega rahuldatakse loa taotlus.

3. Otsus
3.1. Rahuldada Narva Linnavalitsuse Kultuuriosakonna taotlus avaliku ürituse „Regati pidulik avamine” läbiviimiseks. 

3.2. Avaliku ürituse korraldajaks on Narva linn Narva Linnavalitsuse Kultuuriosakonna kaudu.
3.3. Avaliku ürituse läbiviimise eest vastutab Narva Linnavalitsuse Kultuuriosakond (Asutuse registrikood 75024260, asukohaga Peetri plats 3, 20308 NARVA).
3.4. Avaliku ürituse läbiviimise kohaks on Narva linn Jõe tänava sadam.
3.5. Avalik üritus algab 15.06.2008.a. kell 15.00 ning lõpeb samal kuupäeval kell 17.00.
3.6. Avaliku ürituse läbiviimisel tuleb järgida Narva Linnavolikogu 06.03.2008.a määrusega nr 16 „Narva linna heakorra eeskiri“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.
4. Rakendussätted

4.1.  Käesolevat korraldust on võimalik vaidlustada 30 päeva jooksul haldusakti teatavaks tegemisest, esitades kaebuse Tartu Halduskohtu Jõhvi kohtumajja halduskohtumenetluse seadustikus sätestatud korras.
4.2. Korraldus jõustub seadusega sätestatud korras.

